มาเซ็นทรัลเวิลด์ทีไร เมื่อถึงมื้ออาหารเย็นก็คิดถึงซีฟู้ดร้านนี้ค่ะ แหลมเจริญซีฟู้ด ร้านจะอยู่ที่ชั้น 3 โซน B โชคดีมาเร็วคนยังไม่เยอะ โต๊ะยังไม่แน่น ไม่ต้องได้รอคิว สำหรับมื้อนี้สั่ง
อาหารตามนี้
- หอยนางรมสุราษฎร์ 4 ตัว  ฿ 320
- กุ้งแช่น้ำปลา        ฿ 160
- ต้มยำโป๊ะแตก.     ฿ 240
- ปลากะพงทอดน้ำปลา.  ฿ 460
- ไข่เจียวหอยนางรม        ฿ 110

รสชาติ: ที่สั่งมาทั้งหมดชอบกุ้งแช่น้ำปลา กับปลากะพงทอดน้ำปลา อร่อยถูกปากสุดๆ ส่วนโป๊ะแตกยังไม่แซ่บคอเรา และไข่เจียวหอยนางรมก็ยังธรรมดาค่ะ ไข่แห้งๆ ส่วนตัวชอบแบบไข่หนาๆ แฉะๆหน่อย 

การบริการ : พนักงานบริการดีมาก พูดจาดีมีมารยาท คอยดูแลไม่ขาดตกพกพร่องเลย ตักข้าว เติมน้ำ หูตาไว เอาใจใส่ลูกค้า 

????*มาตรฐานความอร่อยของแต่ละคนไม่เท่ากัน ต่างคนต่างรสนิยม แล้วแต่คนชอบหรือไม่ชอบ ถูกปากเขาอาจจะไม่ถูกปากเราก็ได้ ขึ้นอยู่กับตัวเองล้วนๆ ลิ้นสัมผัสรับรสไม่เหมือนกัน ดังนั้น โปรดใช้วิจารณญาณในการรับข้อมูล รีวิวนี้เป็นเพียงความคิดเห็นส่วนตัว จะให้ชัวร์ๆคุณต้องมาชิมเองค่ะ????